ปะทะไทย-กัมพูชากดดัชนีหุ้นเช้า7ก.พ.ลบ 6.12 จุด
ดัชนีตลาดหลักทรัพย์ช่วงเช้าวันที่ 7 ก.พ. ลบ 6.12 จุดจากเหตุปะทะตามแนวชายแดนระหว่างไทย-กัมพูชา
7 ก.พ. 2554

ดัชนีตลาดหลักทรัพย์ช่วงเช้าวันที่ 7 ก.พ. ลบ 6.12 จุดจากเหตุปะทะตามแนวชายแดนระหว่างไทย-กัมพูชา
ดัชนีตลาดหลักทรัพย์แห่งประเทศไทย ปรับลดลงทันทีที่เปิดทำการวันแรกของสัปดาห์ และไหลลงอย่างต่อเนื่องจนไปแตะที่ 979.87 จุด ซึ่งเป็นจุดต่ำสุดของการซื้อขายในภาคเช้า ก่อนจะกระเตื้องขึ้นมาเล็กน้อย จนกระทั่งปิดตลาดในภาคเช้า ที่ 978.66 จุด ลดลง 6.12 จุด มูลค่าการซื้อขาย 10,542.01 ล้านบาท 
นักวิเคราะห์จาก บริษัทหลักทรัพย์ (บล.) แอสเซทพลัส ระบุว่า ข้อพิพาทชายแดนระหว่างไทย-กัมพูชา และการเตรียมยกระดับการชุมนุมของกลุ่มพันธมิตร เพื่อกดดันให้รัฐบาลลาออก จะเป็นปัจจัยกดดันตลาดหุ้นไทยในช่วงนี้ 
"ด้วยปัจจัยเสี่ยงที่เกิดขึ้นทั้งภายในและภายนอกประเทศ จะเป็นปัจจัยเร่งให้นักลงทุนต่างชาติขายสุทธิหุ้นไทยและเอเชียต่อเนื่อง" บล.แอสเซทพลัส ระบุ